18 महीने की मोहलत मांगी, 11 माह में सिर्फ 18 किमी काम हो सका
शहरी विकास अभिकरण सूडा की जांच टीम ने सालभर पहले निरीक्षण के बाद जिन-जिन कमियों को दूर करने के निर्देश दिए थे। उन पर न तो सिंप्लेक्स ने अमल किया और न ही नगर निगम ने। उनके निर्देश भी दरकिनार कर दिए गए हैं। जो भी काम है वह मनमाना चल रहा है। न तो पाइप लाइन साफ हो सकी है और न ही हाउस कनेक्शन बढ़ाए गए हैं। जोन-2 का काम पूरा करने के लिए 18 महीने की मोहलत मांगी गई थी।11 महीने में 59 किमी में से सिर्फ 18 किमी काम ही किया जा सका है।
शहरी विकास अभिकरण ने अंडर ग्राउंड सीवेज के काम का निरीक्षण करने के लिए 4 अप्रैल को चीफ इंजीनियर एसके जैन के नेतृत्व में 5 अधिकारियों की टीम बनाई। यह टीम जांच के लिए 20 अप्रैल को पहुंची। पहला टार्गेट सरकंडा जोन-2 था। चूंकि इसका लोकार्पण हुए तीन साल हो चुके थे और प्रोजेक्ट पूरी तरह से शुरू नहीं हा़े सका था इसलिए पूरा ध्यान वहीं केंद्रित किया। इस टीम ने जोरापारा तालाब रोड में मनीष किराना स्टोर से कमल किराना स्टोर के पास सीवेज लाइन में टैंकर से पानी डालकर देखा तो पानी एक मेनहोल से दूसरे मेनहोल तक नहीं पहुंचा। वह जाम था। इसी तरह से देवनंदन नगर फेस-2 के गली नंबर 3 में भी पाइप लाइन चोक मिला था। गुणवत्ताहीन काम पर भी अफसरों ने टिप्पणी की थी।
निरीक्षण करने चीफ इंजीनियर संचालनालय नगरीय प्रशासन एवं विकास, एसके जैन, परियोजना विशेषज्ञ एसएलटीसी राज्य शहरी विकास अभिकरण केके चौबे, अधीक्षण अभियंता संचालनालय नगरीय प्रशासन एवं विकास वीपी शर्मा, विशेष कर्तव्यस्थ अधिकारी सूडा एमपी गोस्वामी, सहायक अभियंता सूडा जीआर साहू आए थे। इसके बाद जो निर्देश इन्होंने जारी किया उसके मुताबिक उन्होंने अंतिम छोर से पाइप लाइन की सफाई शुरू कर पहले मेन होल तक सफाई कराने कहा था। जो कनेक्शन जोड़े गए हैं उनमें लगे प्लास्टिक के पाइप की क्वालिटी को भी खराब बताया था। साथ ही उनको चेंबर से जोड़ने के लिए सही तकनीक अपनाने के निर्देश दिए थे। उन्होंने काम युद्ध स्तर पर कराने और साथ ही साथ हाइड्रोलिक टेस्ट करते हुए आगे बढ़ने की हिदायत दी थी। अंतिम छोर से सफाई शुरू करने के साथ ही साथ हाउस कनेक्शन भी जोड़ते जाने के निर्देश दिए थे। उन्होंने यह भी कहा था कि कम कनेक्शन होने से पाइप लाइन में सिल्ट जमा होते जाएगी जो बाद में परेशानी का कारण बनेगी। इसलिए ज्यादा से ज्यादा हाउस कनेक्शन किए जाएं।
सरकंडा क्षेत्र में सीवेज का कनेक्शन निकलवाने का सिलसिला थमने का नाम नहीं ले रहा।
इन्होंने निकलवाए कनेक्शन
वार्ड 56 धर्मेंद्र प्रधान पानी उलट रहा था निकलवा दिया कनेक्शन
वार्ड 58 हीरा सिंधी रिवर्स हो रहा था निकलवा दिया कनेक्शन
वार्ड 58 राजेश मिश्रा रिवर्स पानी से परेशान था निकलवा दिया कनेक्शन
वार्ड 59 अनिल साहू नाली का पानी आ रहा था निकलवा दिया कनेक्शन
वार्ड 59 अमन दुबे रिवर्स आ रहा था पानी निकलवा दिया कनेक्शन
जांच दल के निर्देशानुसार करा रहे काम
सूडा के जांच दल ने निरीक्षण के बाद जो निर्देश दिए थे उसके मुताबिक ही काम करवाया जा रहा है। पाइप लाइन की पूरी सफाई होने के बाद ही हाउस कनेक्शन जोड़े जाएंगे ताकि फिर से कहीं कोई परेशानी न हो। जल्द ही काम में तेजी दिखाई देगी। सौमिल रंजन चौबे, आयुक्त नगर निगम
दो साल में भी नहीं होगा काम
जांच दल ने स्थिति देखकर कहा था कि यह काम तो 2 साल में भी पूरा नहीं होगा। वहीं सीवेज सेल के ईई मनोरंजन सरकार और सिंप्लेक्स के प्रोजेक्ट मैनेजर योगेश बारापात्रे ने टीम के अधिकारियों से जोन-2 को संपूर्ण काम करने के लिए 18 महीने का समय मांगा था। 18 महीने में से 11 महीने बीतने वाले हैं। अब तक सिर्फ 18 किलोमीटर ही काम पूरा हुआ है। जबकि 59 किलोमीटर काम किया जाना है।
बचे हुए सात माह में 41 किलोमीटर काम होना नामुमकिन
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva mag_Deva hin_Deva hin_Deva hin_Deva hin_Deva